Predlog SKLEP EVROPSKEGA PARLAMENTA IN SVETA o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira, da se upoštevajo potrebe po odhodkih, nastale zaradi pristopa Hrvaške k Evropski uniji /* COM/2013/0157 final */





OBRAZLOŽITVENI MEMORANDUM 1. OZADJE PREDLOGA Pogodba o pristopu Republike Hrvaške k Evropski uniji je bila podpisana 9. decembra 2011. Pogodba omogoča začetek postopkov ratifikacije, prek katerih naj bi Hrvaška 1. julija 2013 postala 28. država članica Evropske unije. 2. PRAVNI ELEMENTI PREDLOGA Člen 312(2) Pogodbe o delovanju Evropske unije določa, da Svet soglasno sprejme uredbo o določitvi večletnega finančnega okvira, in sicer po odobritvi Evropskega parlamenta. Komisija je 3. marca 2010 sprejela predlog uredbe Sveta o večletnem finančnem okviru za obdobje 2007–2013 in predlog spremljevalnega medinstitucionalnega sporazuma[1]. Do sedaj Evropski parlament in Svet še nista dosegla soglasja o teh predlogih. Dokler instituciji ne dosežeta soglasja se uporablja Medinstitucionalni sporazum med Evropskim parlamentom, Svetom in Komisijo z dne 17. maja 2006 o proračunski disciplini in dobrem finančnem poslovodenju (v nadaljnjem besedilu: medinstitucionalni sporazum)[2]. Ta predlog tako temelji na točki 29 medinstitucionalnega sporazuma (prilagoditev finančnega okvira zaradi širitve). Točka 29 medinstitucionalnega sporazuma določa, da Evropski parlament in Svet na predlog Komisije skupaj prilagodita finančni okvir, da se upoštevajo potrebe po odhodkih, nastale pri pristopnih pogajanjih, če v obdobju, ki ga zajema finančni okvir, k Evropski uniji pristopijo nove države članice. 3. PRILAGODITEV FINANČNEGA OKVIRA ZA OBDOBJE OD 1. JULIJA DO 31. DECEMBRA 2013 3.1. Zneski, predvideni za pristop Hrvaške Predlagana prilagoditev finančnega okvira temelji na ustreznih členih Pogodbe o pristopu Republike Hrvaške k Evropski uniji[3] in skupnem stališču EU o poglavju 33 (Finančne in proračunske določbe)[4]. V spodnji tabeli so navedene odobritve za prevzem obveznosti in odobritve plačil, potrebne za pristop Hrvaške: Finančni paket za Hrvaško (EUCP), pristop 1. julija 2013 (v milijonih EUR, po tekočih cenah) || 2013 || 1. Trajnostna rast || 496,8 1a Konkurenčnost za rast in zaposlovanje1) || 47,4 1b Kohezija za rast in zaposlovanje || 449,4 od tega strukturna sklada || 299,6 od tega Kohezijski sklad || 149,8 || 2. Ohranjanje in upravljanje naravnih virov || 20,4 Odhodki, povezani s trgom1) || 9,0 Neposredna plačila || 0 Rezerva za razminiranje || 0 Razvoj podeželja || 0 Evropski sklad za ribištvo || 8,7 Prihodnja podpora SRP, Life +1) || 2,7 || 3. Državljanstvo, svoboda, varnost in pravica || 73,3 3a Svoboda, varnost in pravica1) || 2,1 Schengenski pravni red || 40,0 3b Državljanstvo1) || 2,2 Prehodni vir || 29,0 || 4. EU kot globalni akter || 0 || 5. Uprava || 22,0 || 6. Nadomestila (sredstva za krepitev denarnega toka) || 75,0 || Odobritve za prevzem obveznosti skupaj || 687,5 Odobritve plačil skupaj || 396,3 1) Odhodki, ki niso bili dodeljeni vnaprej, navedeni samo zaradi ponazoritve. 3.2. Prilagoditev finančnega okvira zaradi širitve – odobritve za prevzem obveznosti V skladu s točko 29 medinstitucionalnega sporazuma Komisija predlaga prilagoditev finančnega okvira za leto 2013, da se bodo v celoti upoštevale potrebe po odhodkih za politike EU, nastale pri pristopnih pogajanjih, kot so podrobno navedene v zgornji tabeli. Ker se zneski v finančnem okviru navajajo v milijonih eurov, so številke, ki se nanašajo na prilagoditev, ustrezno zaokrožene. Na podlagi zaveze o omejitvi stroškov izvajanja politik EU Komisija predlaga, da se zgornja meja za odobritve za prevzem obveznosti za proračunsko postavko 5 ne poveča. Komisija zato predlaga povečanje zgornje meje za odobritve za prevzem obveznosti za leto 2013 za 666 milijonov EUR v tekočih cenah v skladu z razčlenitvijo iz tabele pod točko 3.4. 3.3. Prilagoditev finančnega okvira zaradi širitve – odobritve plačil Komisija predlaga povečanje zgornje meje za odobritve plačil za leto 2013 za 374 milijonov EUR v tekočih cenah, da se pokrijejo potrebe po odhodkih za politike EU, kot so podrobneje navedene v zgornji tabeli. Na podlagi zaveze o omejitvi stroškov izvajanja politik EU Komisija predlaga, da se ne upošteva dodatnih odobritev plačil v zvezi s proračunsko postavko 5. 3.4. Finančni okvir, prilagojen širitvi, v tekočih cenah in cenah iz leta 2004 Navedene spremembe finančnega okvira 2007–2013 so povzete v spodnji tabeli (tekoče cene): Finančni okvir, prilagojen širitvi (EU-28), izražen v tekočih cenah, je prikazan spodaj. Temelji na rezultatih tehnične prilagoditve za leto 2013 (točka 16 medinstitucionalnega sporazuma). Formalna odločitev o spremembi medinstitucionalnega sporazuma glede finančnega okvira se mora nanašati na osnovno tabelo, dogovorjeno v okviru medinstitucionalnega sporazuma, z zneski, izraženimi v stalnih cenah iz leta 2004. V ta namen je treba zneske iz finančnega okvira, prilagojenega širitvi (EU-28), izražene v tekočih cenah, v skladu s točko 16 medinstitucionalnega sporazuma pretvoriti v cene iz leta 2004 z uporabo fiksnega deflatorja 2 % letno. Tabela finančnega okvira z zneski, izraženimi v cenah iz leta 2004, je priložena predlogu sklepa Evropskega parlamenta in Sveta. FINANČNI OKVIR ZA OBDOBJE 2007–2013, PRILAGOJEN ŠIRITVI (EU-28), V TEKOČIH CENAH 4. KONČNE OPOMBE V skladu s členom 3 pogodbe o pristopu, morajo biti za pristop Hrvaške k Evropski uniji 1. julija 2013 najpozneje do 30. junija 2013 listine o ratifikaciji vseh držav podpisnic deponirane pri vladi Italijanske republike. Če bo katera od podpisnic pogodbe o pristopu na podlagi svojega postopka ratifikacije zavrnila pogodbo o pristopu ali je ne bo ratificirala v predpisanem roku, pogodba o pristopu ne bo začela veljati 1. julija 2013. Predlog SKLEP EVROPSKEGA PARLAMENTA IN SVETA o spremembi Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju glede večletnega finančnega okvira, da se upoštevajo potrebe po odhodkih, nastale zaradi pristopa Hrvaške k Evropski uniji EVROPSKI PARLAMENT IN SVET EVROPSKE UNIJE STA – ob upoštevanju Medinstitucionalnega sporazuma med Evropskim Parlamentom, Svetom in Komisijo z dne 17. maja 2006 o proračunski disciplini in dobrem finančnem poslovodenju[5] ter zlasti točke 29 Sporazuma, ob upoštevanju predloga Evropske komisije, ob upoštevanju naslednjega: (1) Pogodba o pristopu Republike Hrvaške k Evropski uniji[6] določa prehodne določbe na področju proračuna. (2) Na konferenci o pristopu, ki je potekala 30. junija 2011, so bili potrjeni rezultati pogajanj, na podlagi katerih so bile opredeljene potrebe po odhodkih, nastale zaradi pristopa Hrvaške k Evropski uniji 1. julija 2013. (3) Za pristop Hrvaške je potrebna prilagoditev večletnega finančnega okvira za obdobje 2007–2013, in sicer so predvidena naslednja povečanja zgornje meje za odobritve za prevzem obveznosti za leto 2013: v podrazdelku 1a za 47 milijonov EUR, v podrazdelku 1b za 450 milijonov EUR, v podrazdelku 2 za 21 milijonov EUR, v podrazdelku 3a za 42 milijonov EUR ter v podrazdelku 3b za 31 milijonov EUR, zagotovljena pa bodo tudi nadomestila v višini 75 milijonov EUR v razdelku 6, v tekočih cenah. (4) Za pristop Hrvaške je potrebno tudi povečanje zgornje meje za odobritve plačil za leto 2013, in sicer za 374 milijonov EUR v tekočih cenah. (5) Finančni okvir Evropske unije, določen v Medinstitucionalnem sporazuma o proračunski disciplini in dobrem finančnem poslovodenju, bi bilo treba prilagoditi, da se bo za obdobje od 1. julija do 31. decembra 2013 upošteval pristop Hrvaške. (6) Prilogo I Medinstitucionalnega sporazuma o proračunski disciplini in dobrem finančnem poslovodenju bi bilo zato treba ustrezno spremeniti[7] – SPREJELA NASLEDNJI SKLEP: Edini člen Če začne Pogodba o pristopu Republike Hrvaške k Evropski uniji veljati 1. julija 2013, se Priloga I Medinstitucionalnemu sporazumu o proračunski disciplini in dobrem finančnem poslovodenju nadomesti s Prilogo k temu sklepu. V Bruslju, Za Evropski parlament Za Svet Predsednik Predsednik PRILOGA [1] COM(2010) 72 in COM(2010) 73 z dne 3. marca 2010. [2] UL C 139, 14.6.2006, str. 1. [3] Naslov III četrtega dela, zlasti členi 29 do 34. [4] Konferenca o pristopu k Evropski uniji – Hrvaška, pristopni dokument št. 30/11 (CONF-HR 17/11) z dne 29. junija 2011. [5] UL C 139, 14.6.2006, str. 1. [6] UL xxx [7] V ta namen so zneski, ki izhajajo iz navedenega sporazuma, preračunani v cene iz leta 2004.